Publication: Magyar Közlöny
Issue: MK-1999-48 (Year: 1999, Number: 48)
Era: 1990-2004
Section: szóló 1997. évi C. törvény tartalmaz rendelkezéseket. Az
Paragraph Index: 130

szóló 1997. évi C. törvény tartalmaz rendelkezéseket. Az Ötv. 50. § (2) bekezdése felhatalmazza az önkormányzati képviselő-testületet, hogy a törvényi keretek között, rendeletben szabályozza a helyi népszavazás feltételeit és eljárásrendjét. Az Ötv. 48. §-a alapján a népszavazás eredménye kötelező a képviselő-testületre. Az Ötv. a területszervezési ügyekre is kiterjedő helyi népszavazás tekintetében egyrészt általános szabályokat tartalmaz a 45—50. §-aiban, másrészt a 66—66/C. §-aiban — a fővárosi kerületekkel kapcsolatos területszervezési ügyekben — speciális rendelkezéseket fogalmaz meg. Az Alkotmánybíróság az 1411/B/1997. AB határozatában rámutatott, hogy az Ötv. e rendelkezései a fővárosi kerületek változtatását érintően két esetkört említenek. Egyrészt a kerületi tagozódás megváltoztatását (tehát új kerületek alakítását, kerületek összevonását, a fővárosból való kiválását), másrészt fővárosi kerület területrészének más kerülethez való csatolását (ABK 1999. március, 87, 88.). A főváros területi beosztását érintő területszervezési eljárásra, illetőleg a helyi népszavazásnak az eljárásban betöltött szerepére nézve az Ötv. 66—66/C. §-ai az Ötv.

Source: https://magyarkozlony.hu/hivatalos-lapok/96ac110185c62849da1a81861f8d33944584f573/dokumentumok/6347780345de84978565a2fd7c8c890ab87af6e0/letoltes